CELEX: C2006/010/16
Language: hu
Date: 2006-01-14 00:00:00
Title: C-368/05 P. sz. ügy: Az Európai Közösségek Elsőfokú Bíróságának (második tanács) a T-376/04. sz., Polyelectrolyte Producers Group kontra az Európai Unió Tanácsa és az Európai Közösségek Bizottsága ügyben  2005. július 22-én  hozott végzése ellen a Polyelectrolyte Producers Group által  2005. október 5-én  benyújtott fellebbezés

14.1.2006   
            
            
               HU
            
            
               Az Európai Unió Hivatalos Lapja
            
            
               C 10/7
            
         Az Európai Közösségek Elsőfokú Bíróságának (második tanács) a T-376/04. sz., Polyelectrolyte Producers Group kontra az Európai Unió Tanácsa és az Európai Közösségek Bizottsága ügyben 2005. július 22-én hozott végzése ellen a Polyelectrolyte Producers Group által 2005. október 5-én benyújtott fellebbezés
   (C-368/05 P. sz. ügy)
   (2006/C 10/16)
   Az eljárás nyelve: angol
   A Polyelectrolyte Producers Group (Brüsszel [Belgium], képviselik: Koen Van Maldegem és Claudio Mereu, ügyvédek) 2005. október 5-én fellebbezést nyújtott be az Európai Közösségek Bíróságához az Európai Közösségek Elsőfokú Bíróságának (második tanács) a T-376/04. sz. ügyben 2005. július 22-i hozott végzése ellen.
   A fellebbező fél azt kéri, hogy a Bíróság:
   
               —
            
            
               állapítsa meg a jelen fellebbezés elfogadhatóságát és megalapozottságát;
            
         
               —
            
            
               helyezze hatályon kívül az Elsőfokú Bíróságnak a T-376/04. sz. ügyben 2005. július 22-én hozott végzését;
            
         
               —
            
            
               állapítsa meg a felperes által a T-376/04. sz. ügyben benyújtott kereset elfogadhatóságát;
            
         
               —
            
            
               döntsön az ügy érdemében, vagy másodlagosan utasítsa az Elsőfokú Bíróságot érdemi döntés meghozatalára; és
            
         
               —
            
            
               kötelezze az Európai Unió Tanácsát és az Európai Közösségek Bizottságát mindkét eljárás összes költségének viselésére.
            
         Jogalapok és fontosabb érvek
   A felperes előadja, hogy az Elsőfokú Bíróság végzését, amely a keresetét elfogadhatatlanság miatt elutasította, az alábbi indokok alapján kell hatályon kívül helyezni:
   
               a)
            
            
               a végzés sérti az Elsőfokú Bíróság indokolási kötelezettségét;
            
         
               b)
            
            
               az Elsőfokú Bíróság tévedett az ügy tényállásának jogi értékelésében;
            
         
               c)
            
            
               a végzés sérti a teljes és hatékony bírói védelemhez, valamint a tisztességes eljáráshoz való jogot.